钦定古今图书集成/明伦汇编/皇极典/第171卷 > 晋
## 钦定古今图书集成/明伦汇编/皇极典/第171卷 > 晋

### 武帝受魏禅仍魏封号曰晋

按《晋书文帝本纪》，“魏甘露三年五月，天子封帝为晋
公，晋国置官司焉。”　按《武帝本纪》，“泰始元年冬十二
月景寅，设坛于南郊，百僚在位，柴燔告类于上帝曰：
‘魏帝稽协皇运，绍天明命以命炎。魏室多故，几于颠
坠，实赖有晋匡拯之德，用获保厥肆祀，弘济于艰难。
此则晋之大有造于魏也。诞维四方，罔不祗顺。敬简
元’”辰，升坛受禅，告类上帝，永答众望。